AI ব্র্যাড পিট-এর ফাঁদে পা দিয়ে মহিলা হারালেন ৭ কোটি

ভাবলে অবাক লাগে হলিউড সুপারস্টার ব্র্যাড পিটের প্রেমে পাগল হয়ে কোটিপতি স্বামীর সঙ্গে বিবাহ বিচ্ছেদ করলেন এক ফরাসি মহিলা। অবশেষে ডিজিটাল প্রতারণার শিকার হয়ে ৫৩ বছরের অ্যানিকে খোওয়াতে হয়েছে সাত কোটি টাকা।
কৃত্রিম বুদ্ধিমত্তা অর্থাৎ AI এখন ভয়ংকর ভাবে ব্যবহার করা হচ্ছে। ফরাসি ওই মহিলাকে দেখানো হয়েছে ভুয়ো হাসপাতালের ছবি এবং তারপর ব্র্যাড পিটের সঙ্গে তার কথাবার্তা চালানো হয়েছে। সেই কথা সূত্র ধরেই ব্র্যাড পিটের নাম করে প্রায় ৮ লক্ষ ইউরো অর্থাৎ ভারতীয় অংকে প্রায় সাত কোটি টাকা ওই মহিলার কাছ থেকে নেওয়া হয়েছে।
এই ঘটনার শুরু হয়েছিল ২০২৩ সালে। তিগনেসে বেড়াতে গিয়ে একদিন ইনস্টাগ্রামে একটি মেসেজ পান অ্যান। এই মেসেজটি পাঠানো হয়েছিল ব্যাড প্রিটের মা জেন এট্টা পিটের নাম করে। এরই কিছুক্ষণ পর তাকে মেসেজ পাঠান খোদ ব্র্যাড পিট। খুব তাড়াতাড়ি তাদের মধ্যে বন্ধুত্ব …
এরপরই একদিন এই মহিলার সঙ্গে যোগাযোগ করা হয় এবং অভিনেতা ব্র্যাড পিটের নামে চিকিৎসা ব্যয়ের জন্য সাহায্য চাওয়া হয়। ভুয়ো অ্যাকাউন্টটি থেকে দাবি করা হয়, অ্যাঞ্জেলিনা জোলির সঙ্গে তাঁর বিবাহবিচ্ছেদের মামলার কারণে ব্যাঙ্ক অ্যাকাউন্ট ব্লক করা হয়েছে। ফলে তিনি নিজের চিকিৎসার খরচ চালাতে পারছেন না।
রবিবার সন্ধ্যায় ফ্রান্সের একটি নিউজ চ্যানেলের এক শোয়ে এই ঘটনাটি প্রকাশ করা হয়। অ্যান বলেন যে তিনি এই বার্তাটি পেয়েছিলেন যখন তিনি টিগনেসে স্কি করতে গিয়েছিলেন। ব্র্যাড পিটের মা জেন ইটা পিটের নামে একটি ভুয়ো অ্যাকাউন্ট থেকে মেসেজটি আসে। একদিন পরে, অন্য একটি অ্যাকাউন্ট নিজেকে অভিনেতা ব্র্যাড পিট হিসাবে পরিচয় দেয় এবং অ্যানের সঙ্গে যোগাযোগ করে।
এই নকল ব্র্যাড পিট সর্বদা অ্যানের কল এড়িয়ে চলত। বরং কৃত্রিম বুদ্ধিমত্তা দিয়ে তৈরি তার ভিডিয়ো এবং ফটো পাঠাতেই বেশি উৎসাহী ছিল সে। অ্যানকে বিয়ের প্রস্তাবও দেয় এই ব্যক্তি। ব্যক্তি অ্যানকে দামি উপহার পাঠানোর কথা বলেন এবং আরও ৯০০০ ইউরো চেয়ে নেয়। যদিও অ্যান কিছুই পাননি।